**Nils Erik Adam Larsson** (s. 12. marraskuuta 1992 Skellefteå, Ruotsi) on ruotsalainen jääkiekkopuolustaja, joka edustaa NHL-joukkue Seattle Krakenia. Alun perin New Jersey Devils varasi hänet koko NHL:n varaustilaisuuden neljäntenä pelaajana ja ensimmäisenä puolustajana kesällä 2011. Larsson on kahden suunnan puolustaja ja häntä on verrattu Nicklas Lidströmiin.

Ura
---

### Seuraura

Larsson on Skellefteå AIK:n kasvatti. Hän teki joukkueessa Elitserien-debyyttinsä jo 16-vuotiaana kaudella 2008–2009. Larsson voitti samalla kaudella J18 Allsvenskanin hopeaa ja valittiin TV-Puckenin parhaaksi puolustajaksi palkiten Lill-Strimmas Stipendiumilla. Toukokuussa 2009 hän solmi kolmivuotisen Elitserien-sopimuksen Skellefteån kanssa.

Kausi 2009–2010 oli Larssonin tulokaskausi Elitserienissä ja hän teki 49 runkosarjaottelussa tehot 4+13=17. Tehopisteet ovat tällä hetkellä Elitserienin kaikkien aikojen eniten alle 18-vuotiaalta puolustajalta. Larsson jakaa ennätyksen Tomas Jonssonin kanssa, joka teki kaudella 1977–1978 35 runkosarjaottelussa tehot 8+9=17. Elitserienin Larssonin Elitserien-uran kaksi avausosumaa syntyivät 15. lokakuuta 2009 Timrå IK:ta vastaan. Hän oli Jyri Marttisen kanssa Skellefteån toiseksi tehokkain puolustaja Pavel Skrbekin jälkeen.

KHL-joukkue Lokomotiv Jaroslavl varasi Larssonin ensimmäisellä kierroksella 17. pelaajana kesällä 2010. Kaudella 2010–2011 hän teki 37 runkosarjaottelussa tehot 1+8=9 ja 17 playoff-ottelussa neljä syöttöpistettä. Larsson voitti kauden päätteeksi Elitserien-hopeaa. Hän oli ehdolla myös liigan vuoden tulokkaaksi, mutta tittelin vei Brynäs IF:n puolustaja Mattias Ekholm.

NHL:n kykyjenetsijäpalvelu rankkasi Larssonin sekä tammi- että huhtikuussa Euroopassa pelaavien kenttäpelaajien rankingissa ensimmäiselle sijalle NHL:n varaustilaisuuteen 2011. New Jersey Devils varasi hänet neljäntenä pelaajana ja ensimmäisenä puolustajana. Larsson oli odotetusti myös ensimmäinen Euroopan sarjoista varattu pelaaja, mutta ruotsalaisista Larssonin edellä oli kuitenkin OHL:ssä pelaava Gabriel Landeskog, joka varattiin toisena. Myöhemmin kesällä Larsson teki kolmivuotisen tulokassopimuksen Devilsin kanssa.

Larsson sai paikan Devilsin NHL-kokoonpanosta heti harjoitusleirin päätteeksi. Hänestä tuli joukkueen seurahistorian ensimmäinen NHL:ssä kauden aloittanut 18-vuotias puolustaja Scott Niedermayerin (kaudella 1991–1992) jälkeen. Larsson teki NHL-uransa avausmaalin 11. marraskuuta 2011 vieraissa Washington Capitalsin Tomáš Vokounin taakse. Hän teki Devilsin 3–1-tappioon päättyneen ottelun ainoan maalin ja palkittiin kahden tähden tähtipelaajana.

Heinäkuussa 2021 Larsson solmi neljän vuoden ja arvoltaan 16 miljoonan dollarin sopimuksen Krakenin kanssa.

### Maajoukkueura

Larsson pelasi alle 20-vuotiaiden MM-kilpailuissa vuosina 2010 ja 2011. Hän voitti vuonna 2010 pronssia. Larsson teki molemmissa turnauksissa tehot 1+3=4, ollen jälkimmäisissä kisoissa Ruotsin tehokkain puolustaja.

Larsson pelasi myös alle 18-vuotiaiden MM-kilpailuissa vuosina 2009 ja 2010. Vuonna 2010 hän voitti hopeaa, palkittiin kisojen parhaana puolustajana, valittiin tähdistökentälliseen ja palkittiin Ruotsin top-3-pelaajana.

Aikuisten arvokisoista Larssonilla on maailmanmestaruus 2018.

Muuta
-----

Larssonin isä Robert pelasi myös Elitserien-tasolla puolustajana Skellefteåssa. Hänellä on myös isoveli Hampus Larsson, joka pelaa hyökkääjänä Clemensnäs HC:n I-divisioonajoukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Skellefteå AIK | Elitserien | 1 | 0 | 0 | 0 | 0 | – | – | – | – | – |
| 2009–2010 | Skellefteå AIK | Elitserien | 49 | 4 | 13 | 17 | 18 | 11 | 0 | 1 | 1 | 31 | JMM | 6 | 1 | 3 | 4 | 0 |
| 2010–2011 | Skellefteå AIK | Elitserien | 37 | 1 | 8 | 9 | 41 | 17 | 0 | 4 | 4 | 12 | JMM | 6 | 1 | 3 | 4 | 4 |
| 2011–2012 | New Jersey Devils | NHL | 65 | 2 | 16 | 18 | 20 | 5 | 1 | 0 | 1 | 4 |
| 2012–2013 | New Jersey Devils | NHL | 37 | 0 | 6 | 6 | 12 | – | – | – | – | – |
|  | Albany Devils | AHL | 33 | 4 | 15 | 19 | 24 | – | – | – | – | – |
| 2013–2014 | New Jersey Devils | NHL | 26 | 1 | 2 | 3 | 12 | – | – | – | – | – |
|  | Albany Devils | AHL | 33 | 3 | 16 | 19 | 16 | 4 | 0 | 0 | 0 | 2 |
| 2014–2015 | New Jersey Devils | NHL | 64 | 3 | 21 | 24 | 34 | – | – | – | – | – |
|  | Albany Devils | AHL | 1 | 0 | 2 | 2 | 0 | – | – | – | – | – |
| 2015–2016 | New Jersey Devils | NHL | 82 | 3 | 15 | 18 | 77 | – | – | – | – | – | MM | 8 | 1 | 3 | 4 | 4 |
| 2016–2017 | Edmonton Oilers | NHL | 79 | 4 | 15 | 19 | 55 | 13 | 2 | 4 | 6 | 4 |
| 2017–2018 | Edmonton Oilers | NHL | 63 | 4 | 9 | 13 | 34 | – | – | – | – | – | MM | 10 | 1 | 2 | 3 | 10 |
| 2018–2019 | Edmonton Oilers | NHL | 82 | 3 | 17 | 20 | 44 | – | – | – | – | – | MM | 8 | 1 | 3 | 4 | 8 |
| 2019–2020 | Edmonton Oilers | NHL | 49 | 1 | 5 | 6 | 35 | 2 | 0 | 0 | 0 | 0 |
| 2020–2021 | Edmonton Oilers | NHL | 56 | 4 | 6 | 10 | 24 | 4 | 0 | 2 | 2 | 2 |
| 2021–2022 | Seattle Kraken | NHL | 82 | 8 | 17 | 25 | 55 | – | – | – | – | – | MM | 8 | 1 | 1 | 2 | 6 |
| 2022–2023 | Seattle Kraken | NHL | 82 | 8 | 25 | 33 | 47 | 14 | 2 | 2 | 4 | 8 |
| 12 kautta | yhteensä | NHL | 767 | 41 | 154 | 195 | 449 | 38 | 5 | 8 | 13 | 18 |
| 3 kautta | yhteensä | AHL | 67 | 7 | 33 | 40 | 40 | 4 | 0 | 0 | 0 | 2 |
| 3 kautta | yhteensä | Elitserien | 87 | 5 | 21 | 26 | 59 | 28 | 0 | 5 | 5 | 43 |

Lähteet
-------

* Adam Larsson *Elite Prospects*. Everysport Media Group AB.  (englanniksi)
* Adam Larsson The Internet Hockey Databasessa (englanniksi)
* Adam Larsson Eurohockey-sivustolla (englanniksi)

### Viitteet

1. ↑  NHL:n varaustilaisuus 2011: Nugent-Hopkins ykkönen, Armia Buffaloon  25.6.2011. Jatkoaika.com. Viitattu 26.6.2011.
2. 1 2 3 4 5 6 7 8 9  EliteProspects
3. ↑  Robert Pettersson: Skellefteå säkrar upp superlöftet  15.5.2009. Hockeysverige.se. Viitattu 26.6.2011. (ruotsiksi)
4. ↑  Hockeyligan.se – Statistik  15.10.2009. Hockeyligan.se. Viitattu 26.6.2011. (ruotsiksi)[vanhentunut linkki]
5. ↑  2011 Draft Prospects – European Skaters NHL.com. Viitattu 26.6.2011. (englanniksi)
6. ↑  Morreale, Mike G.: Devils sign first-round pick Adam Larsson *newjerseydevils.com*.  15.7.2011. New Jersey Devils.  Arkistoitu 24.12.2013. Viitattu 20.7.2011. (englanniksi)
7. ↑  Masisak, Corey: Caps bounce back to beat Devils 3–1  11.11.2011. National Hockey League. Viitattu 13.1.2012. (englanniksi)
8. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |